# 1974-es cannes-i filmfesztivál

### A Wikipédiából, a szabad lexikonból.

Lásd még:

- 1974 a filmművészetben
- 1974
- Cannes-i Nemzetközi Filmfesztivál
- A Cannes-i Fesztivál zsűrielnökei
- Film
- Film portál

A 27. cannes-i filmfesztivál 1974. május 9. és 24. között került megrendezésre, René Clair francia filmrendező elnökletével. A versenyben 26 nagyjátékfilm és 10 rövidfilm vett részt, versenyen kívül pedig 14 alkotást vetítettek. A Kritikusok Hete szekcióban 9 filmet mutattak be.

Végigtekintve az 1974-ben vetített filmek rendezőinek pazar névsorán – Altman, Bresson, Clair, Fassbinder, Fellini, Pasolini, Resnais, Russell, Saura, Tati – nem lehetett panasz a színvonalra, azonban a legünnepeltebb rendező amerikai volt: Francis Ford Coppola, Steven Spielberg és Martin Scorsese, filmjében egy ifjú tehetséggel: egy bizonyos Robert De Niro-val...

A Magánbeszélgetés fődíján felül elismerésben részesült Pasolini: Az Ezeregyéjszaka virágai (zsűri külön nagydíja), Saura: Angélica, az unokatestvér (zsűri díja), Spielberg: Sugarlandi hajtóvadászat (legjobb forgatókönyv), Russell: Mahler (CST nagydíja), valamint Fassbinder: A félelem megeszi a lelket (kritikusok díja) című alkotása. Bresson versenyen kívül vetített filmdrámája, a Lancelot, a Tó lovagja, ugyancsak FIPRESCI-díjat kapott, a rendező azonban – abbéli dühében, hogy filmjét nem a versenyprogramba hívták meg – megtagadta a díj átvételét.

Persze a fesztivál – korlátozott lehetőségei folytán – nem hívhatott meg minden nagysikerű filmet az év terméséből. Így kimaradt a válogatásból az Oscar-díjas A Keresztapa II., de díjnyertes lett a másik Coppola-film, a Magánbeszélgetés. Tévedés is előfordult: a válogató bizottság „elment” a 70-es évek egyik legjobb filmje, Polański: Kínai negyede mellett, és olyan sikerfilmek is kimaradtak, mint Irwin Allen-John Guillermin párostól a Pokoli torony, vagy a francia Bertrand Blier Herék, avagy a tojástánc című vígjátéka, sztárjelöltekkel a főszerepekben: Miou-Miou, Gérard Depardieu és Patrick Dewaere.

A nagyjátékfilmek versenyében a magyar filmművészetet Örkény István Macskajáték című kisregényéből készített Makk Károly-alkotás képviselte, a rövidfilmek között pedig Vajda Béla rajzfilmje, a Jócselekedetek került vetítésre. További magyar vonatkozása a fesztiválnak, hogy a kanadai színekben induló, magyar származású rajzfilmes, Peter Foldes (Földes Péter Mihály) Hunger című animációs filmje elnyerte a zsűri díját. Zsigmond Vilmos fotografálta a Sugarlandi hajtóvadászat képeit, Badal János pedig Jacques Tati Parádé című filmjének volt operatőre. Balázsovits Lajos egy olasz film, Liliana Cavani által rendezett Milarepa férfi főszerepében volt látható.

A fesztivál hivatalos programjával párhuzamos Rendezők Kéthete rendezvény keretében 28 nagyjátékfilmet és 8 rövidfilmet vetítettek[1], köztük Jacques Rivette Céline és Julie csónakázik, és Martin Scorsese Aljas utcák című filmjeit. A válogatásban magyar meghívott nem szerepelt.

## [szerkesztés] Zsűri

- René Clair (filmrendező – elnök – Franciaország)
- Alexander Walker (filmkritikus – Egyesült Királyság)
- Félix Labisse (művész – Franciaország)
- Irwin Shaw (író – Amerikai Egyesült Államok)
- Jean-Loup Dabadie (forgatókönyvíró – Franciaország)
- Kenne Fant (filmproducer – Svédország)
- Michel Soutter (filmrendező – Svájc)
- Monica Vitti (színésznő – Olaszország)
- Rosztiszlav Jurenyev (filmrendező – Szovjetunió)

## [szerkesztés] Versenyfilmek

- Abu el Banat – rendező: Moshé Mizrahi
- Angst essen Seele auf (A félelem megeszi a lelket)[2] – rendező: Rainer Werner Fassbinder
- Delitto d'amore – rendező: Luigi Comencini
- El santo oficio – rendező: Arturo Ripstein
- Garam Hawa (Forró szelek) – rendező: M.S. Sathyu
- Himiko – rendező: Masahiro Shinoda
- Il était une fois dans l'est – rendező: André Brassard
- Il fiore delle mille e una notte (Az Ezeregyéjszaka virágai) – rendező: Pier Paolo Pasolini
- La cage aux ours – rendező: Marian Handwerker
- La prima Angélica (Angélica, az unokatestvér) – rendező: Carlos Saura
- Les autres – rendező: Hugo Santiago
- Les violons du bal – rendező: Michel Drach
- Macskajáték – rendező: Makk Károly
- Mahler (Mahler) – rendező: Ken Russell
- Milarepa – rendező: Liliana Cavani
- Poslednata duma – rendező: Binka Zseljazkova
- Saat el Fahrir Dakkat, Barra ya Isti Mar – rendező: Heiny Srour
- Sovsem propashchiy – rendező: Georgi Daneliya
- Stavisky... (Stavisky) – rendező: Alain Resnais
- Symptoms – rendező: José Ramón Larraz
- The Conversation (Magánbeszélgetés) – rendező: Francis Ford Coppola
- The Last Detail (Az utolsó szolgálat) – rendező: Hal Ashby
- The Nickel Ride – rendező: Robert Mulligan
- The Nine Lives of Fritz the Cat – rendező: Robert Taylor
- The Sugarland Express (Sugarlandi hajtóvadászat) – rendező: Steven Spielberg
- Thieves Like Us (Tolvajok, mint mi) – rendező: Robert Altman

## [szerkesztés] Versenyen kívül

- 1789 (1789)[2] – rendező: Ariane Mnouchkine
- Amarcord (Amarcord) – rendező: Federico Fellini
- Birds Do It, Bees Do Ii – rendező: Erik Daarstad, M.P. Kahl, Ken Miggleham, Heinz Sielmann, Hugo Sielmann, Hugo van Lewick, Anton von Munster, James Wilkie, George D. Dodge, Helmut Bartg, Al Kihn, David Oyster és Norman Bean
- Entr'acte (Felvonásköz) – rendező: René Clair
- Henry Miller, poète maudit – rendező: Michèle Arnault
- Lancelot du Lac (Lancelot, a Tó lovagja) – rendező: Robert Bresson
- Le trio infernal – rendező: Francis Girod
- Les grandes manoeuvres (A nagy hadgyakorlat) – rendező: René Clair
- Once – rendező: Morton Heilig
- Parade (Parádé) – rendező: Jacques Tati
- Picasso, l'homme et son oeuvre – rendező: Edward Quinn
- S*P*Y*S – rendező: Irvin Kershner
- The Homecoming (Hazatérés) – rendező: Peter Hall
- Toute une vie – rendező: Claude Lelouch

## [szerkesztés] Kritikusok hete

- Der Tod des Flohzirkusdirektors – Thomas Koerfer
- El espíritu de la colmena (A méhkas szelleme)[2] – Víctor Erice
- Hearts and Minds – Peter Davis
- A Bigger Splash – Jack Hazan
- I.F.Stone’s Weekly – Jerry Bruck jr
- La paloma – Daniel Schmid
- La tierra prometida – Miguel Littin
- Na wylot – Grzegorz Krolikiewicz
- Saat el Fahrir Dakkat, Barra ya Isti Mar – Heiny Srour

## [szerkesztés] Rövidfilmek

- Akvarium – rendező: Zdenka Doitcheva
- Another Saturday Night – rendező: Steven B. Poster; Mik Derks
- Carnet trouvé chez les fourmis – rendező: Georges Senechal
- Hunger – rendező: Peter Foldes
- I stala sie swiatlosc – rendező: Jerzy Kalina
- Jócselekedetek – rendező: Vajda Béla
- Leonarduv denik – rendező: Jan Svankmajer
- O sidarta – rendező: Michel Jakar
- Osztrov (Sziget) – rendező: Fjodor Hitruk, Eduard Nazarov és V. Zuikov
- Tanata – rendező: Luis Mamerto López-Tapia

A legjobb színész: Jack Nicholson

## [szerkesztés] Díjak

### [szerkesztés] Nagyjátékfilmek

- Nagydíj: The Conversation (Magánbeszélgetés)[2] – rendező: Francis Ford Coppola
- A zsűri külön nagydíja: Il fiore delle mille e una notte (Az Ezeregyéjszaka virágai) – rendező: Pier Paolo Pasolini
- A zsűri díja: La prima Angélica (Angélica, az unokatestvér) – rendező: Carlos Saura
- Legjobb női alakítás díja: Marie José Nat – Les violons du bal
- Legjobb férfi alakítás díja: Jack Nicholson – The Last Detail (Az utolsó szolgálat)
- Legjobb forgatókönyv díja: Steven Spielberg – The Sugarland Express (Sugarlandi hajtóvadászat)
- FIPRESCI-díj:
  - Angst essen Seele auf (A félelem megeszi a lelket) – rendező: Rainer Werner Fassbinder
  - Lancelot du Lac (Lancelot, a Tó lovagja) – rendező: Robert Bresson
- A Technikai Főbizottság (CST) nagydíja: Mahler (Mahler) – rendező: Ken Russell

### [szerkesztés] Rövidfilmek

- Nagydíj (rövidfilm): Osztrov (Sziget) – rendező: Fjodor Hitruk, Eduard Nazarov és V. Zuikov
- A zsűri díja (rövidfilm): Hunger – rendező: Peter Foldes

## [szerkesztés] Megjegyzés

1. ^ Mivel a cannes-i filmfesztivál párhuzamos, alternatív rendezvényéről van szó, a bemutatott filmek itt nem kerülnek felsorolásra.
2. ^ 2,0 2,1 2,2 2,3 Zárójelben a magyarországi bemutató címe (forrás: PORT.hu).

## [szerkesztés] Külső hivatkozások

- A cannes-i fesztivál hivatalos honlapja (en: fr:)
- Cannes Film Festival (en:)] (IMDB)
- Kritikusok Hete honlapja (en: fr:)
- Rendezők Kéthete honlapja (en: fr:)

Cannes-i Nemzetközi Filmfesztivál

1939 | 1946 | 1947 | 1949 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007

A lap eredeti címe "http://hu.wikipedia.org../../../1/9/7/1974-es_cannes-i_filmfesztiv%C3%A1l.html"

Kategóriák: Cannes-i Nemzetközi Filmfesztivál | 1974 filmes díjai

##### Views

- Szócikk
- Vitalap
- Aktuális változat

##### Keresés

##### Más nyelveken

- Français